Eesti Energia plaanib rajada Ida-Virumaale pumpehüdroelektrijaama
#000000
Eesti Energia jätkab ettevalmistustöid Ida-Virumaale Estonia kaevanduse alale Eesti esimese pumpehüdroelektrijaama ehitamiseks. Jaam annaks pärast valmimist olulise panuse Eesti elektrisüsteemi paindlikkuse ja stabiilsuse tagamiseks.
#000001
Alutaguse vallavolikogu otsus kehtestada Estonia kaevandusalale pumpehüdroelektrijaama rajamist võimaldav detailplaneering lubab Eesti Energial alustada jaama rajamiseks vajalike ehitusuuringute ja keskkonnamõjude hindamisega. Vajalikud uuringud ja kuni 50MW võimsusega jaama projekteerimistööd viiakse läbi 2021. ja 2022. aastal. Praeguse kava kohaselt hakatakse jaama ehitama 2023. aastal. Pumpehüdroelektrijaam valmib plaani kohaselt aastatel 2025–2026.
#000002
Pumpehüdroelektrijaam on oluline kõigi Eesti elektritarbijate jaoks. Pärast valmimist aitab see tagada elektrienergia varustuskindlust ja kvaliteeti. Jaam on võimeline kiiresti reageerima elektrienergia sageduste kõikumisele ning täiendab peamiselt loodusjõududest sõltuvat tuule- ja päikeseenergia tootmist. Jaama valmimine panustab ka eesmärki ühendada Eesti praeguse Venemaa ühendelektrisüsteemi asemel Mandri-Euroopa elektrisüsteemiga.
#000003
Pumpehüdroelektrijaama ehitamiseks on võimalik kasutada olemasolevaid Estonia põlevkivikaevanduse vanu käike või selle all paiknevaid lubjakivikihte ja lubjakivist rajatud alustarindit, mille ülesanne on tagada reservuaaride maksimaalne kõrguste vahe. Jaama rajamisel saab taaskasutada kuni 5 miljonit tonni põlevkivi väärindamisel tekkivat lubjakivi.
#000004
Eesti Energia projektidirektori Veljo Aleksandrovi sõnul on ettevõtte eesmärk jõuda jäätmevaba tootmiseni, kasutades ringmajanduse põhimõtteid. „Lähtume põhimõttest, et kõik meie tootmise kõrvalsaadused peavad ringmajanduse põhimõttel saama kasulikuks tooraineks teistesse valdkondadesse,“ ütles Aleksandrov.
#000005
Estonia tööstusalal on praegu käimas ettevalmistustööd Eesti Energia suurima päikesepargi ehitamiseks, 3MW võimsusega päikesepark peaks valmima 2023. aasta suveks. Selle aastatoodang saab olema ca 2800 MWh, mis vastab umbes 1000 kodumajapidamise aastasele elektrienergia tarbimisele. Päikesepark kerkib samuti lubjakivist tehiskünkale ning see hakkab varustama Estonia kaevandust roheelektriga.
#000006
Lubjakivi ja põlevkivituha kasutusvõimaluste uurimisel on Eesti Energia teinud koostööd teadusasutustega. Põlevkivi väärindamisel tekkivat lubjakivi saab kasutada teede ja raudteede ehitamisel. Ka põlevkivituhk sobib teede ehitusmaterjaliks, võimaldades need muuta tolmuvabamaks. Tuhka saab kasutada ka keemiatööstuses ja väetisena. Iga tonn tõhusalt kasutatud tuhka ja lubjakivi aitab vähendada keskkonnakoormust, sest vähendab vajadust avada uusi liiva- ja kruusakarjääre.
#000007
Saatsime sulle e-maili. Tellimuse kinnitamiseks plaun kliki e-postiga saadetud lingile.
#000008
HeidelbergCement hakkab maailmas esimesena tsemenditehases süsihappegaasi koguma
Norras oli 2020. aastal iga teine müüdud sõiduauto elektriauto
#000009
Vaata otse: milline on päikeseenergeetika tulevik?
#000011
Valitsus kärpis ressursitõhususe meedet ligi 40 miljoni euro võrra
#000012
Mikroplastide eemaldamine veest ferrovedeliku abil
Neste teadlased pälvisid Euroopa Aasta Leiutaja auhinna
Eesti idufirma UP Catalyst muundab süsihappegaasi väärtuslikuks materjaliks
Eesti teadlased on leidnud uudse lahenduse põlevkivi väärindamiseks
ABB Grupp sai 30 miljoni dollari suuruse tellimuse satelliidipilditehnoloogiale, mis aitab tuvastada keskkonnamuutusi peaaegu reaalajas
Eesti inseneri tehnoloogia aitab eraldada arvuti trükkplaatidest väärtuslikud metallid
#000013
Mikroplastide eemaldamine veest ferrovedeliku abil
#000014
Eesti teadlased on leidnud uudse lahenduse põlevkivi väärindamiseks
#000017
ABB Grupp sai 30 miljoni dollari suuruse tellimuse satelliidipilditehnoloogiale, mis aitab tuvastada keskkonnamuutusi peaaegu reaalajas
#000018
Eesti inseneri tehnoloogia aitab eraldada arvuti trükkplaatidest väärtuslikud metallid
#000019
Energiasäästlik ehitus, taastuvenergia, veepuhastus, taaskasutus, keskkonnahoidlik elustiil.
Innovaatilised tooted ja lahendused. Uudised ja trendid.
#000020